7.2.2023.
HR
Službeni list Europske unije
C 47/129 srijeda, 6. srpnja 2022.
78. poziva vladu da ubrza rad na energetskoj strategiji za razdoblje 2022. – 2030., u suradnji s civilnim društvom, uz poseban naglasak na opskrbi održivom i cjenovno pristupačnom energijom, povećanoj energetskoj učinkovitosti i daljnjom diversifikacijom izvora energije, u skladu s programom europskog zelenog plana i Pariškim sporazumom; žali zbog stalnog kašnjenja u objavljivanju strategije; 79. ponovno izražava zabrinutost zbog toga što velika većina energije Kosova potječe iz ugljena i poziva na uklanjanje svih nesukladnih subvencija za ugljen, decentralizaciju proizvodnje energije i prelazak na obnovljive izvore energije; prepoznaje potrebu za potpunom integracijom sjevernog dijela Kosova u sustav izdavanja računa; 80. potiče Kosovo da reformira i otvori svoje energetsko tržište, uključujući maloprodaju električne energije, kako bi se potrošačima omogućio izbor i razbio postojeći monopol u tom sektoru; pozdravlja otvaranje nove centralne toplane u Gjakovi, koja se financira sredstvima EU-a i koja je jedina elektrana na Kosovu u kojoj se upotrebljava biomasa i za koju se očekuje da će smanjiti onečišćenje u tom području za više od 90 %; 81. izražava duboku zabrinutost zbog kvalitete zraka u većini gradskih područja Kosova; posebno ističe da je Kosovo posljednjih godina prekršilo gornje granice za onečišćujuće tvari u zraku, što predstavlja ozbiljnu prijetnju zdravlju kosovskih građana; poziva Kosovo da se pridržava svojeg nacionalnog plana smanjenja emisija, koji je u skladu sa zahtjevima Direktive o industrijskim emisijama (9); 82. naglašava potrebu za zdravim okolišem i zaštitom vodnih resursa i ekosustava, s posebnim naglaskom na rijekama radi razvoja poljoprivrede i jačanja sigurnosti opskrbe hranom i vodom; pohvaljuje napore koji se ulažu u poboljšanje kvalitete upravljanja vodnim slivom i povezanim dozvolama; pozdravlja presudu Vrhovnog suda Kosova o obustavi dozvole za vodu za hidroelektranu u Štrepcu; poziva na zaustavljanje svih projekata izgradnje brana u zaštićenim područjima, uključujući buduća područja mreže Natura 2000 (Emerald); 83. ističe potrebu za poboljšanjima u području gospodarenja otpadom, osobito u pogledu odvajanja i recikliranja otpada, kao i potrebu za uvođenjem mjera kružnog gospodarstva u svrhu smanjenja otpada; 84. ponovno poziva na provedbu održivih politika javnog prijevoza i mobilnosti te na otklanjanje dugotrajnih nedostataka u infrastrukturi; pozdravlja planove za modernizaciju željeznica zajmovima Europske banke za obnovu i razvoj i bespovratnim sredstvima EU-a; 85. pozdravlja donošenje gospodarskog i investicijskog plana za zapadni Balkan vrijednog 3,2 milijarde EUR i poziva Kosovo da ga učinkovito iskoristi; pozdravlja tekuću pripremu pet vodećih projekata u području energije, infrastrukture te čiste vode i zraka, uključujući dio Priština-Merdare na „autocesti mira” i pripremu za nova ulaganja u opskrbu vodom i pročišćavanje otpadnih voda; 86. pozdravlja operacije kosovske policije u suradnji s EULEX-om kako bi se zaustavila nezakonita sječa stabala diljem Kosova; potiče relevantna tijela i tijela kaznenog progona na sjeveru i jugu zemlje da pojačaju suradnju kako bi se suzbila ta i druga kaznena djela; o o
o
87. nalaže svojoj predsjednici da ovu Rezoluciju proslijedi predsjedniku Europskog vijeća, Komisiji, potpredsjedniku Komisije / Visokom predstavniku Unije za vanjske poslove i sigurnosnu politiku, vladama i parlamentima država članica te predsjedniku, Vladi i parlamentu Kosova.
(9)
Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17.).